Spoštovana gospa Erna !

Dragi žalujoči !

S pokojnim Jožetom se nisva mnogokrat srečala, ampak vedno, ko sva se videla, sva se dobro popravhala in, kar je še bolj važno, sva se dobro razumela. Ali je to bilo enkrat na Radišah, na občnem zboru Zveze slovenskih izseljencev, ali pa na podelitvi "Velikega častnega znaka dežele Koroške" (novembra 2019) ali pa na marsikaterih  prireditvah v Podjuni ali pa v Celovcu.

Vedno, ko sem ga srečal, sem imel močan občutek, da spada pokojni Jože v kategorijo "Pravični med narodi". To nagrado daje židovski muzej YAD VASHEM tistim, ki so v svetu propadlih moralnih vrednot kot ljudje branili človeške vrednote. Tak človek je Jože bil, pravični med narodi, tudi med našim narodom.

V nekem važnem intervjuju je v slovenskem ORF tudi obžaloval, da v Sloveniji še ni prišlo do sprave. Upal pa je, da bo v Sloveniji vendar prišlo do take sprave, saj sedanja situacija škoduje "celotnemu slovenskemu narodu in tudi zamejskim Slovencem". Kritično se je izrazil tudi glede na to, da za njegovega časa problem izgnancev Slovenija ni rešila. Izgnanstvo se je začelo v Sloveniji eno leto prej in Jože Partl je bil mnenja, da so tudi izgnanci iz Slovenije žrtve za obstoj Slovenije in da zaslužijo priznanje.

Sam je sprejel celo vrsto priznanj in odlikovanj, vendar se je tega branil in so ga ta zaslužena, vendar zunanja priznanja najmanj zanimala. Veselilo ga je pa, ko se je krški škof Schwarz v pridigi opravičil koroškim Slovencem v aprilu leta 2012, ob 70.letnici izgona, koroški deželni glavar pa deset let pozneje, leta 2022, tudi aprila, ob 80.letnici izseljevanja koroških Slovencev.

Jožetova politika je bila podobna nemškemu Bundestagu, ki je leta 2000 ustanovil Stiftung: "Erinnerung, Verantwortung, Zukunft.

Ta bodočnost ga je vedno zanimala in je v enem izrednem intervjuju rekel sledeče: "Žrtve so se splačale, žrtve, to smo bili tudi mi. Trpeti se je splačalo za boljšo Evropo". Izrazil je tudi upanje, "da bomo Slovenci ostali zavedni in izkoristili to, kar imamo in s tem ohranili slovensko besedo na Koroškem". To mu danes obljubimo in bomo radi sledili njegovemu zgledu pri ohranjevanju naše domače besede.

Z Jožetom sem bil vedno na VI, on me je pa sproščeno tikal. Na VI sem bil z njim iz spoštovanja, iz respekta, ker sem ga imel vedno za - pokončnega, - poštenega in - ponosnega človeka. Tipično Partl. Imel sem ga tudi za modrega človeka in sem tudi razlikoval, saj je veliko ljudi ki vedo veliko, niso pa modri. Partl je pa veliko vedel in imel dobro porcijo modrosti.

Bil je tudi zelo ponosen, in z njim tudi mi, na odporniško gibanje v naših vaseh proti nacizmu in hitlerizmu.

Občudoval sem ga pa tudi, ker sem vedel, da je bil zelo veren človek in da sta z ženo Erno redno molila.

Od Jožeta vemo - in tudi od gospoda Uranka, "Kauha" iz Galicije, od Cilije Partl in njene sestre Micije iz moje občine, ki sta tudi bili izseljeni, in od mnogih drugih, da se je v izseljeništvu ogromno molilo in skrivši tudi pelo. Molitev je dajala izseljencem moč in upanje. Tudi ta molitev je Jožetovo izročilo.

Globoke brazde kot na polju, na osmrtnici se pa smeji, smeji, ker je zmagovalec in je lepo speljal svoje življenje.

Ali se nam bo tudi posrečilo? Na vsak način imamo zgled.

Simon vnuk Matej, vsi Partlni iz rožanske občine Bistrica, cel naša Koroška je pokrita z žalostjo in se poslavlja od enega, ki ga takega ne bo več.

Samostojno politično gibanje, Narodni svet

Takrat se je Partl spomnil tega svojega najbolj bolečega življenjskega obdobja, na čas po vrnitvi in na prizadevanja za popravo škode, ki so jo izseljenci utrpeli zaradi pregnanstva.

Iz občine Bistrica v Bistrico -

Franc Rehsmann iz Šentjakoba v Rožu in Jože Partl z Bistrice pri Pliberku, dva pričevalca pregona koroških Slovencev aprila leta 1942, sta prejela „Veliki častni znak dežele Koroške“. Da bi ostal spomin živ, Rehsmann pripoveduje o doživetem nasilju na šolah in univerzah. Partl je bil 37 let predsednik Zveze slovenskih izseljencev.

Valentin Inzko